Мячэць Султана Кабуса

Вялікая Мячэць Султана Кабуса (араб. جَامِع ٱلسُّلْطَان قَابُوْس ٱلْأَكْبَر) або Маскацкая саборная мячэць — галоўная дзеючая мячэць Маската.

 Гісторыя 
З першых дзён свайго кіравання султан Кабус пачаў клапаціцца пра задавальненне не толькі матэрыяльных, але і духоўных патрэб сваіх падданых: на яго ўласныя сродкі былі пабудаваны сотні мячэцяў па ўсёй краіне. У траўні 2001 года ў Маскаце з’явіўся адзін з шэдэўраў сучаснай архітэктуры: галоўная мячэць султана Кабуса.

У 1993 годзе прайшоў конкурс, будаўніцтва пачалося ў 1995 годзе. Будаўнічыя работы занялі шэсць гадоў і чатыры месяцы.

 Архітэктура 
Мячэць пабудавана з 300 000 тон індыйскага пясчаніку. Галоўная малітоўная зала квадратнай формы (74,4×74,4 метра) з цэнтральным купалам, які ўзвышаецца да вышыні на 50 метраў. Купал і галоўны мінарэт (90 метраў вышынёй) і чатыры бакавыя мінарэты (45,5 метраў) з’яўляюцца галоўнымі візуальнымі асаблівасцямі мячэці. Галоўная малітоўная зала можа адначасова змясціць больш за 6,5 тыс. вернікаў, у той час як жаночая малітоўная зала ўсяго толькі 750 чалавек (31×18 метраў). Знешняя малітоўная тэрыторыя здольна ўмясціць 8 тыс. вернікаў, сумарную колькасць да 20 тыс. вернікаў.

Плошча — 416 тыс. м². Інтэр’ер пакрыты белым і шэрым мармурам. Керамічныя кветкавыя ўзоры ўпрыгожваюць інтэр’ер аркі і сляпых ніш.

Катэгорыя:Маскат